ເສດຖະກິດຫວຽດນາມ ຂະຫຍາຍໂຕຕື່ມ ຂະນະທີ່ເງີນເຟີ້ກໍສູງຂຶ້ນ
ຫວຽດນາມລາຍງານວ່າ ເສດຖະກິດ ຂອງຕົນເຕີບໂຕ 6% ກວ່າໆ ຂະນະທີ່ ອັດຕາເງິນເຟີ້ຖີບຂຶ້ນ ສູງກວ່າ 11%.
ຫວຽດນາມກ່າວວ່າ ເສດຖະກິດຂອງຕົນໄດ້ເຕີບໂຕຂຶ້ນ ປະມານ 6 8% ໃນປີ 2010 ນີ້ຊຶ່ງສະແດງໃຫ້ເຫັນວ່າ ມີຄວາມເຂັ້ມແຂງ ກວ່າປີກາຍ ທີ່ມີການຂະຫຍາຍໂຕ 5 3% ແລະລື່ນເປົ້າໝາຍທີ່ທາງລັດຖະບານຫວຽດນາມ ໄດ້ຕັ້ງໄວ້ຄື 6 5% ນັ້ນ ແຕ່ແນວໃດກໍຕາມ ການເຕີບໂຕທີ່ວ່ານີ້ ໄດ້ມີຂຶ້ນບົນ ຄວາມເສຍຫາຍແກ່ໃນດ້ານອື່ນ ຄືໂຕເລກຂອງລັດຖະ ບານ ທີ່ເປີດເຜີຍໃຫ້ຊາບ ໃນວັນພຸດມື້ນີ້ ສະແດງໃຫ້ ເຫັນວ່າອັດຕາເງິນເຟີ້ປະຈຳປີໃນເວລານີ້ແມ່ນສູງກວ່າ 11% ແລະຫວຽດນາມ ກໍຍັງສືບຕໍ່ຂາດດຸນການຄ້າກັບຕ່າງປະເທດ ຫຼາຍກວ່າ 12 ພັນ ລ້ານໂດລາ ອົງການຕັ້ງລະດັບຄວາມໜ້າເຊື່ອຖືນາໆຊາດ 2 ອົງການໄດ້ຫຼຸດອັດຕາຄວາມໜ້າເຊື່ອຖືຫຼື ເຄຣດິດຂອງຫວຽດນາມລົງ ໃນເດືອນນີ້ ໂດຍອ້າງເຫດຜົນໃນຄວາມວິຕົກກັງວົນ ກ່ຽວກັບ ວິກິດການຈ່າຍໜີ້ທີ່ອາດເກີດຂຶ້ນ ອົງການ Moody’s Investors ກ່າວວ່າລັດບານຫວຽດ ນາມຈຳເປັນຕ້ອງໄດ້ເນັ້ນໜັກໜ້ອຍລົງກ່ຽວກັບການກະຕຸກຊຸກຍູ້ການເຕີບໂຕຂອງເສດຖະກິດ ແລະສຸມໃສ່ການຮັກສາສະເຖຍລະພາບທາງດ້ານເສດຖະກິດເອົາໄວ້ ນອກນັ້ນແລ້ວ ອົງການທັງສອງຍັງມີຄວາມວິຕົກກັງວົນ ກ່ຽວກັບບັນຫາຕ່າງໆ ທີ່ບໍລິສັດ (ຕໍ່ເຮືອ)ລັດວິສາຫະກິດ Vinashin ຊຶ່ງເກືອບຈະລົ້ມລະລາຍ ໃນປີນີ້ ຍ້ອນໜີ້ສິນ 4 ພັນ 400 ລ້ານໂດລາ ບໍລິສັດດັ່ງກ່າວບໍ່ໄດ້ຈ່າຍງວດ ຫຼືຊຳລະໜີ້ 600 ລ້ານໂດລາໃຫ້ແກ່ເຈົ້າ ໜ້າໜີ້ຕ່າງປະເທດໃນເດືອນນີ້